Antalya kadısı eş-Şeyh Mehmed sene-i mezbüre Cumade'l-ülası gurresinden on ay münasıfı es-Seyyid Abdürrahim on ay zamanların ba'de'l-itmam ref' ve yeri yevmi dörtyüz doksan dokuz akçe ile Amasya kazasından hakikaten ve itibaren kırk yedi ay infisali ve ehliyyet ve'l-istihkakı müteayyin olup ser-levha kuzat-ı zevi'l-ihtiram olan eşraf-ı kuzat zevi'l-ihtiram olmakla sezavar-ı inayet-i şehr-iyari ve şayeste-i mekremet-i cihandari olan Mevlana İbrahim dailerine müteselsilen tevcih olunup ba'de hulül-i vaktihi tekmil-i sinin edince mutasarrıf olmak ricasına ba'de'l-arz sadaka buyuruldu.